open-index/open-wikipedia-markdown huggingface dataset:
தலகாங் மாவட்டம்

**தலகாங் மாவட்டம்** (*Talagang District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். இதன் நிர்வாகத் தலைமையிடம் தலகாங் நகரம் ஆகும். தலகாங் நகரமானது, பஞ்சாப் மாகாணத் தலைநகரான லாகூருக்கு வடமேற்கே 299.4  கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 138  கிலோமீட்டர் தொலைவிலும் உள்ளது. 
## புவியியல் & மாவட்ட எல்லைகள்
இம்மாவட்டத்தின் ஒரு பகுதி போத்தோகர் பீடபூமியில் அமைந்துள்ளது. இம்மாவட்டத்தின் வடக்கில் உப்பு மலைத்தொடர்களும், கிழக்கில் காலா சிட்டா மலைத்தொடர்களும் அமைந்துள்ளது.

இம்மாவட்டத்தின் வடக்கில் அட்டோக் மாவட்டம், வடகிழக்கில் ராவல்பிண்டி மாவட்டம், கிழக்கில் சாகிவால் மாவட்டம், தென்கிழக்கில் குசாப் மாவட்டம் மற்றும் தென்மேற்கில் மியான்வாலி மாவட்டம் எல்லைகளாக உள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 101,362 குடியிருப்புகள் கொண்ட  இம்மாவட்ட மக்கள் தொகை 602,246 ஆகும்.பாலின விகிதம் 100 பெண்களுக்கு 100.53 ஆண்கள் வீதம் உள்ளனர். இதன் சராசரி எழுத்தறிவு 74.63% ஆகும்..இதன் மக்கள் தொகையில் 10 வயதிற்குட்பட்ட குழந்தைகள் 131,597 (21.85%) ஆக உள்ளனர்.நகர்புறங்களில்  100,050 (16.61%) மக்கள் வாழ்கின்றனர்.

### சமயங்கள்
இம்மாவட்டத்தில் இசுலாம் சமயத்தை 99.60% மக்களும், கிறித்துவத்தை 0.38% மக்களும் மற்றும் பிற சமயங்களை 0.02% மக்களும் பின்பற்றுகின்றனர்.
### மொழிகள்
இம்மாவட்டத்தில் பெரும்பாலான மக்கள் பஞ்சாபி மொழி மற்றும் உருது மொழிகளைப் பேசுகின்றனர்.

## மாவட்ட நிர்வாகம்

## படக்காட்சிகள்

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
கடோலினியம் ஆக்சிகுளோரைடு

**கடோலினியம் ஆக்சிகுளோரைடு** (*Gadolinium oxychloride*) என்பது GdOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கடோலினியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது.

## இயற்பியல் பண்புகள்
*P*4/*nmm* என்ற இடக்குழுவில் கடோலினியம் ஆக்சிகுளோரைடு நாற்கோணப் படிகத்திட்டத்தில் படிகமாகிறது.

தண்ணீரில் கடோலினியம் ஆக்சிகுளோரைடு கரையாது. ஆனால் ஐதரோகுளோரிக் அமிலம், நைட்ரிக் அமிலங்களில் கரையும்.

## மேற்கோள்கள்

பகுப்பு:கடோலினியம் சேர்மங்கள்
பகுப்பு:ஆக்சி குளோரைடுகள்
பிரசியோடைமியம் ஆக்சிகுளோரைடு

**பிரசியோடைமியம் ஆக்சிகுளோரைடு** (*Praseodymium oxychloride*) என்பது PrOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது. பிரசியோடைமியம் ஆக்சைடு குளோரைடு என்ற பெயராலும் இச்சேர்மம் அழைக்கப்படுகிறது.

## தயாரிப்பு
பிரசியோடைமியம் ஆக்சைடுடன் (Pr2O3 அல்லது Pr6O11)
குளோரினை வினைபுரியச் செய்து பிரசியோடைமியம் ஆக்சிகுளோரைடு தயாரிக்கப்படுகிறது.

## இயற்பியல் பண்புகள்
*P*4/*nmm* என்ற இடக்குழுவில் பிரசியோடைமியம் ஆக்சிகுளோரைடு நாற்கோணப் படிகத்திட்டத்தில் படிகமாகிறது.

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:ஆக்சி குளோரைடுகள்
புளுட்டோனியம் ஆக்சிபுரோமைடு

**புளுட்டோனியம் ஆக்சிபுரோமைடு** (*Plutonium oxybromide*) என்பது  PuOBr என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியம், ஆக்சிசன், புரோமின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
இந்த சேர்மம் முதன்முதலில் டேவிட்சன் மற்றும் பலரால் 1949ஆம் ஆண்டு சிலிக்கா குழாயில் சிறிய அளவிலான புளுட்டோனியம்(III) புரோமைடு (PuBr3) பதங்கமாதலில் இருந்து எச்சமாக கவனிக்கப்பட்டது. 750 °செல்சியசு வெப்பநிலையில்  ஈரப்பதமான ஐதரசன் புரோமைடுடன் புளூட்டோனிம்(IV) ஐதராக்சைடைச் சேர்த்து சூடுபடுத்துவதன் மூலம் தூய PuOBrசேர்மத்தைப்  பெறலாம்.

புளுட்டோனியம்(IV) ஆக்சைடு சேர்மமும் ஐதரசன் புரோமைடும் சேர்ந்து வினைபுரிவதாலும் புளூட்டோனியம் ஆக்சிபுரோமைடு உருவாகும்.:

::PuO2 + ½H2 + HBr ->PuOBr + H2O

## பண்புகள்
புளுட்டோனியம் ஆக்சிபுரோமைடு நாற்கோண அமைப்பில்  *P*4/*nmm* என்ற இடக்குழுவில் அடர் பச்சை நிறப் படிகங்களை உருவாக்குகிறது.

## வேதிப் பண்புகள்
புளுட்டோனியம் ஆக்சிபுரோமைடு நீர்த்த அமிலங்களுடன் வினையில் ஈடுபடுகிறது.
::PuOBr + 2HBr ->PuBr3 + H2O

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சிபுரோமைடுகள்
பிரசியோடைமியம் ஆக்சிபுரோமைடு

**பிரசியோடைமியம் ஆக்சிபுரோமைடு** (*Praseodymium oxybromide*) என்பது  PrOBr என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம், ஆக்சிசன், புரோமின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
பிரசியோடைமியம்(III) புரோமைடு சேர்மத்தை சூடேற்றி படிகநீரேற்றாகச் சிதைக்கும்போது பிரசியோடைமியம் ஆக்சிபுரோமைடு உருவாகிறது.
::PrBr3*xH2O ->PrOBr + 2HBr + (x–1)H2O

## பண்புகள்
பிரசியோடைமியம் ஆக்சிபுரோமைடு நாற்கோண அமைப்பில் மேட்லாக்கைட்டு வகை PbFClஅமைப்பில் *P*4/*nmm* என்ற இடக்குழுவில் படிகங்களை உருவாக்குகிறது.

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:ஆக்சிபுரோமைடுகள்
கொல்லுமாங்குடி

**கொல்லுமாங்குடி** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் திருவாரூர் மாவட்டத்திலுள்ளது.
## அமைவிடம்
கொல்லுமாங்குடி, கடல் மட்டத்திலிருந்து சுமார் 23.46 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## போக்குவரத்து
### தொடருந்து போக்குவரத்து
கொல்லுமாங்குடியில் தொடருந்து நிலையம் ஒன்று அமைந்துள்ளது.
## அரசியல்
கொல்லுமாங்குடி பகுதியானது, நன்னிலம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:திருவாரூர் மாவட்டத்திலுள்ள ஊர்களும் நகரங்களும்
புளுட்டோனியம் ஆக்சிபுளோரைடு

**புளுட்டோனியம் ஆக்சிபுளோரைடு** (*Plutonium oxyfluoride*) என்பது PuOF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
புளூட்டோனியம்(IV) புளோரைடை ஆக்சிசன் கலவையுடன் சேர்த்து ஒடுக்கும் வினைக்கு உட்படுத்துவதன் மூலம் புளூட்டோனியம் ஆக்சிபுளோரைடை தயாரிக்கலாம்:

::2PuF4 + 3H2 + O2 -> 2PuOF + 6HF

## பண்புகள்
a = 0.571 நானோமீட்டர், Z = 4 என்ற அளவுருக்களுடன்  CaF2வகை கட்டமைப்பில் 
புளுட்டோனியம் ஆக்சிபுளோரைடு கனசதுரப் படிக அமைப்பில் படிகமாகிறது.

தண்ணீரில் இது கரையாது.

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சிபுளோரைடுகள்
இந்துபூர் சட்டமன்றத் தொகுதி

**இந்துபூர் சட்டமன்றத் தொகுதி** *(Hindupur Assembly Constituency)*  என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது ஸ்ரீசத்ய சாய் மாவட்டத்தில் அமைந்துள்ளது. இந்துபூர், ஹிந்துபுரம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பேனா வால் மரமூஞ்சூறு

**பேனா வால் மரமூஞ்சூறு** (*Pen-tailtree shrew*   *திலோசெரசு லவ்வீ*) என்பது தெற்கு தாய்லாந்து, மலாய் தீபகற்பம், போர்னியோ, இந்தோனேசியத் தீவுகளைப் பூர்வீகமாகக் கொண்ட *திலோசெர்சிடே* குடும்பத்தினைச் சார்ந்த மரமூஞ்சூறு சிற்றினம் ஆகும்.

இது *திலோசெரசு* பேரினத்தில் வாழும் ஒரே ஒரு சிற்றினமாகும். அனைத்து மரமூஞ்சூறு சிற்றினங்களும் துபாயிடே குடும்பத்தைச் சேர்ந்தவை.

## பரவலும் வாழிடமும்
பேனா-வால் மரமூஞ்சூறு தெற்கு தாய்லாந்து, மலாய் தீபகற்பத்திலிருந்து வடக்கு சுமாத்திரா, சைபர்ட், பங்கா தீவு, வடமேற்கு போர்னியோ வரை காணப்படுகிறது. இது 1,200 மீ (3,900 ) உயரம் வரை முதன்மையான காட்டில் வாழ்கிறது. இங்கு தரைப்பகுதியில் தாவர வளர்ச்சி அடர்த்தியாக உள்ளது.

## நடத்தை
மலேசியாவில் ஆய்வு செய்யப்பட்ட பேனா வால் மரமூஞ்சுறுக்கள் பெர்டம் பனையில் இயற்கையாகப் புளிக்கவைக்கப்பட்ட கள்ளினை உட்கொள்வதில் இரவில் பல மணிநேரத்தினைச் செலவிடுகின்றன. இந்தப் பானத்தில் அனைத்து இயற்கை உணவுகளிலும் மிக உயர்ந்த சாராயச் செறிவுகள் உள்ளன. பேனா வால் மர மூஞ்சுறுகள் போதையின் எந்த அறிகுறிகளையும் காட்டவில்லை. இருப்பினும் இவை அடிக்கடி இந்தப் பானத்தினை அதிக அளவில் உட்கொள்கின்றன. இது 10-12 மது கண்ணா குவளைக்குச் சமமான அளவுடன் 3.8% வரை சாராயம் உள்ளடக்கத்துடன் உள்ளது. ஹைட்ரஜன் நீக்கும் சாராய நொதியின்  அளவீடுகள் ஆய்வில் இவை மனிதர்களால் அதிகமாகப் பயன்படுத்தப்படாத ஒரு வளர்சிதை மாற்றப் பாதை மூலம் வளர்சிதை மாற்றத்தை ஏற்படுத்தக்கூடும் என்று கூறுகின்றன. அதிக அளவு சாராயம் உட்கொள்ளும் திறன் ஒரு பரிணாமத் தழுவல் என்று கருதப்படுகிறது. அதிக அளவு சாராயம் உட்கொள்வதால் பேனா-வால் மர மூஞ்சூறுகள் எவ்வாறு பயனடைகின்றன அல்லது நிலையான உயர் இரத்தச் சாராயம் உள்ளடக்கத்தின் விளைவுகள் இவற்றின் உடலியல் எவ்விதத் தாக்கத்தை ஏற்படுத்தக்கூடும் என்பது தெளிவாகத் தெரியவில்லை.

## வகைப்பாட்டியலும் பரிணாமமும்
திலோசெர்சிடே என்பது *இசுகேண்டென்சியா* வரிசையில் உள்ள ஒரு குடும்பமாகும். பல உருவவியல், மரபணு வேறுபாடுகள் திலோசெர்சிடே குடும்பத்தினை 60 மில்லியன் ஆண்டுகளுக்கு முன்பு பிரிந்த மற்ற மரமூஞ்சுறுகளிலிருந்து ஒரு தனி குடும்பமாக வகைப்படுத்துவதை ஆதரிக்கின்றன. கொலுக்கோக்கள் விலங்கினங்களுக்கு நெருக்கமாக இருப்பதால், மரமூஞ்சூறுக்கள் மிகவும் நெருங்கிய உறவினர்களாக கருதப்படுகின்றன.

## மேற்கோள்கள்

## வெளியிணைப்புகள்

* செல்கோவிட்ஸ், ஆர். 2008. இப்போது அது ஒரு விருந்து விலங்கு

பகுப்பு:மூஞ்சூறு
திலோசெரசு கைலின்

**திலோசெரசு கைலின்** (*Ptilocercus kylin*) என்பது ஒலிகோசீன் சகாப்தத்தின் ரூபேலியன் கட்டத்தில் வாழ்ந்த அழிந்துபோன திலோசெரசு பேரினத்தினைச் சார்ந்த சிற்றினமாகும்.

## பரவல்
சீனா லிஜியாவ பாலூட்டி புதைபடிவ வட்டாரத்திலிருந்து *திலோசெரசு* *கைலின்* அறியப்படுகிறது.

## மேற்கோள்கள்

பகுப்பு:மூஞ்சூறு
பரம்பன் நவரா

**பரம்பன் நவரா** *(PARAMBAN NAVARA)* என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் ஒரு பாரம்பரிய நெல் வகையாகும். சோறு, மருத்துவக் கஞ்சி மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் தானியம், வைக்கோல் நிறத்திலும், அரிசி, செந்நிறத்திலும் தடித்தும் காணப்படுகிறது. மேலும் மலையக நெல் வகையான இது, கண்ணூர் மற்றும் காசர்கோடு மாவட்டங்களில் பயிரிடப்படுகிறது. பெரும்பாலான மருத்துவ பயன்பாட்டிற்கு உகந்ததாக கூறப்படும் நவரா நெல் வகைக்கு மாற்றாக, பரம்பன் நவரா அரிசி வகையை பயன்படுத்தலாம் என கருதப்படுகிறது.

மிகக் குறுகிய கால சாகுபடி செய்யும் அளவில் அறுவடைக்கு தயாராகும் இந்த நெல் வகை, **90 - 105** நாட்களில் முதிர்வடைவதாக கூறப்படுகிறது. மேலும் **4** அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் **800** கிலோ வரை உற்பத்தித் திறன் கொண்டதாகவும் கூறப்படுகிறது. 

## இவற்றையும் காண்க
* கருத்த நவரா
* நவரா அரிசி
* நரோன் நவரா

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
திலோசெரசு

**திலோசெரசு** (*Ptilocercus*) என்பது மரமூஞ்சூறுவின் பேரினமாகும். திலோசெர்சிடே குடும்பத்தில் உள்ள ஒரே ஒரு பேரினம் இதுவாகும்.

## வகைப்பாட்டியல்
இன்று இந்த பேரினமும் குடும்பமும் ஒரு ஒற்றைச் சிற்றினத்தால் குறிப்பிடப்படுகிறது. இது பேனா வால் மரமூஞ்சூறு* (திலோசெரசு லவ்வீ) *ஆகும். இருப்பினும், இந்த பேரினம் மிகவும் பழமையானது. 2016ஆம் ஆண்டில் சீனா ஒரு புதிய இனம் சுமார் 34 மில்லியன் ஆண்டுகளுக்கு முன்பு ஆரம்பகால ஒலிகோசீன் காலத்தைச் சேர்ந்தது என்று விவரிக்கப்பட்டது. இந்த இனமான *திலோசெரசு கைலின்*, உயிருள்ள சிற்றினத்துடன் மிகவும் ஒத்திருக்கிறது. இது ஒரு சகோதர உயிரலகாகக் கருதப்படலாம். மில்லியன் கணக்கான ஆண்டுகளில் திலோசெர்சிடே சிறிய மாற்றத்தை உருவாக்கியுள்ளது என்பதைக் குறிக்கிறது.

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:மூஞ்சூறு
ஓ. ப. சோமசுந்தரம்

**ஓ. ப. சோமசுந்தரம்** (*O. P. Somasundaram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் ஓடையகுளம் கிராமத்தினைச் சேர்ந்தவர். தஞ்சாவூர், திருக்காட்டுப்பள்ளி சர். சிவசாமி ஐயர் உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொள்ளாச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1935 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
நியோடிமியம் ஆக்சிபுளோரைடு

**நியோடிமியம் ஆக்சிபுளோரைடு** (*Neodymium oxyfluoride*) என்பது NdOF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது. எர்பியம் ஆக்சைடு புளோரைடு என்ற பெயராலும் அழைக்கப்படுகிறது.

## தயாரிப்பு
நியோடிமியம்(III) ஆக்சைடுடன் நியோடிமியம் புளோரைடைச் சேர்த்து 6 மெகா பாசுக்கல் அழுத்தத்தில் வினைபுரியச் செய்தால் நியோடிமியம் ஆக்சிபுளோரைடு சேர்மத்தை தயாரிக்க முடியும்.

::Nd2O3 + NdF3 -> 3NdOF

## இயற்பியல் பண்புகள்
நியோடிமியம் ஆக்சிபுளோரைடு மூன்று தனித்துவமான படிக அமைப்புகளை வெளிப்படுத்துகிறது. அனைத்தும் கனசதுர புளோரைட்டு ஏற்பாட்டை அடிப்படையாகக் கொண்டது. இவற்றில், இரண்டு விகிதவியல்சார்ந்த கலவை NdOF உடன் ஒத்திருக்கிறது: அவை கனசதுர மற்றும் சாய்சதுரப்பிழம்புரு அமைப்புகளாகும். மூன்றாவது அமைப்பு, நாற்கோண வடிவமாகும். இது NdOF உடன் ஒப்பிடும்போது புளோரின் அதிகப்படியான நிலைமைகளின் கீழ் வெளிப்படுகிறது மற்றும் பல்வேறு அளவு கலவைகளில் உள்ளது.

## பயன்கள்
நியோடிமியம் ஆக்சிபுளோரைடு இதன் தனித்துவமான அமைப்பு காரணமாக எதிர்மின் அயனி திட மின்பகுளிகள், ஒளிரும் பொருட்கள், வினையூக்கப் பொருள் மற்றும் காந்தப் பொருட்கள் ஆகியவற்றில் குறிப்பிடத்தக்க ஆர்வத்தை ஈர்த்துள்ளது. அருமண் நேர்மின் அயனிகளின் நன்மை பயக்கும் பண்புகளை புளோரைடு (F⁻) மற்றும் ஆக்சைடு (O²⁻) எதிர்மின் அயனிகளுடன் இணைக்கிறது.

## மேற்கோள்கள்

பகுப்பு:நியோடிமியம் சேர்மங்கள்
பகுப்பு:ஆக்சிபுளோரைடுகள்
இரெ. வீ. சவுந்திரராஜன்

**இரெ. வீ. சவுந்திரராஜன்** (*R. V. Soundararajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் திருப்பாலத்துறை கிராமத்தினைச் சேர்ந்தவர். தஞ்சாவூர் மாவட்டம் பாபநாசத்திலுள்ள அரசினர் உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாபநாசம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1921 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
போ. எ. சீனிவாச ரெட்டியார்

**போ. எ. சீனிவாச ரெட்டியார்** (*P. E. Srinivasa Reddiar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் வலையப்பட்டி கிராமத்தினைச் சேர்ந்தவர். ஏழாம் வகுப்பு வரை கல்வி பயின்றுள்ள சீனிவாசன், இந்திய தேசிய காங்கிரசு கட்சியினைச் சார்ந்தவர். இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குளித்தலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1927 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பாபா ராம் தாமன் கோயில்

**பாபா ராம் தாமன் கோயில்** (*Baba Ram Thaman Shrine*), பாக்கித்தான் நாட்டின் பஞ்சாப் மாகாணத்தில் உள்ள கசூர் மாவட்டத்தில் அமைந்த காலா காரு கிராமத்தில் இராமருக்கு அர்ப்பணிக்கப்பட்ட இந்துக் கோவில் ஆகும்.இக்கோயிலில் வைசாக்கி திருவிழா சிறப்பாகக் கொண்டாடப்படுகிறது. 

*பாபா ராம் தாமன் பைராகி* எனும் இராம பக்தரின் எரியூட்டப்பட்ட இடத்தின் மீது இக்கோயில் கட்டப்பட்டதால், இதற்கு *பாபா ராம் தாமன் கோயில்* எனப்பெயராயிற்று.

வைணவத்தில் இராமாநந்தர் மரபின் 36 புனிதத் தலங்களில் இக்கோயிலும் ஒன்றாகக் கருதப்படுகிறது.

## வரலாறு
16ஆம் நூற்றாண்டில் சீக்கிய சமயத்தை நிறுவிய குருநானக்கின் உறவினரான பாபா ராம் தாமன்,  கசூர் மாவட்டத்தின் காலா காரு கிராமத்தில் முகாமிட்டிருந்தார். பாபா ராம் தாமனின் இறந்த இடத்தில் ஒரு இராமர் கோயில் நிறுவப்பட்டது. பின்னர் துணை சன்னதிகள் கட்டப்பட்டது.  இந்தியப் பிரிவினை வரை கோயில் வளாகத்தில் பாபா ராம் தாமனின் பக்தர்கள் தங்கினர். 
 இக்கோயிலில் வைசாக்கி திருவிழாவின் போது பெரும்பாலான முஸ்லீம்கள் கலந்து கொள்கின்றனர்.

## இதனையும் காண்க
* ஹிங்குலாஜ் மாதா சக்தி பீடக் கோவில் 
* கட்டாஸ் ராஜ் கோயில்
* அம்ப் கோயில்கள்

## மேற்கோள்கள்

பகுப்பு:பாக்கித்தானில் உள்ள இந்து கோயில்கள்
பகுப்பு:பஞ்சாப் (பாகிஸ்தான்) மாகாணத்தில் உள்ள இந்து கோயில்கள்
பெனுகோண்டா சட்டமன்றத் தொகுதி

**பெனுகோண்டா சட்டமன்றத் தொகுதி** *(Penukonda Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது அனந்தபூர் மாவட்டத்தில் அமைந்துள்ளது. பெனுகோண்டா, இந்துபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பிரசியோடைமியம் ஆக்சிபுளோரைடு

**பிரசியோடைமியம் ஆக்சிபுளோரைடு** (*Praseodymium oxyfluoride*) என்பது PrOF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது. பிரசியோடைமியம் ஆக்சைடு புளோரைடு என்ற பெயராலும் அழைக்கப்படுகிறது.

## இயற்பியல் பண்புகள்
*P*3*m* என்ற இடக்குழுவில் அறுகோணப் படிகத் திட்டத்தில் பிரசியோடைமியம் ஆக்சிபுளோரைடு படிகமாகிறது.

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:ஆக்சிபுளோரைடுகள்
பாரிசு விசுவநாதன்

thumb|421x421px|தனது பணியில் விசுவநாதன்
**பாரிசு விசுவநாதன்** (*Paris Viswanathan*) என்று பிரபலமாக அறியப்படும் **வேலு விசுவநாதன்** (பிறப்பு 1 ஜனவரி 1940) ஓர் இந்திய ஓவியரும், சிற்பியும், திரைப்படத் தயாரிப்பாளரும் ஆவார். இந்தியாவின் முக்கிய நவீன ஓவியர்களில் ஒருவராக விசுவநாதன் பலரால் கருதப்படுகிறார். இவர் புளோரன்ஸ் திரைப்பட விழாவின் தி போபோலி சிறந்த ஆவணப்பட விருதையும், கேரள லலித் கலா அகாதமி வழங்கிய கே. சி. எஸ். பணிக்கர் விருதையும் பெற்றுள்ளார்.

## வாழ்க்கை வரலாறு
வேலு விசுவநாதன், 1940 ஆம் ஆண்டில் தென்னிந்திய மாநிலமான கேரளாவில் உள்ள கொல்லம் மாவட்டத்தின் கடவூரில் பிறந்தார். ஆரம்பக் கல்விக்குப் பிறகு, 1960 ஆம் ஆண்டில் சென்னையின், அரசு கவின்கலைக் கல்லூரியில் சேர்ந்தார். அங்கு புகழ்பெற்ற ஓவியர் கே. சி. எஸ். பணிக்கரின் கீழ் படிக்கும் வாய்ப்பு கிடைத்தது. 1966 ஆம் ஆண்டில் நிறுவனத்தில் இருந்து சான்றிதழ் பெற்ற பிறகு, சோழ மண்டல ஓவியர்கள் கிராமத்தை அமைப்பதில் பணிக்கருக்கு உதவினார். மேலும் அதன் முதல் குழு உறுப்பினர்களில் ஒருவராக கிராமத்திற்கு குடிபெயர்ந்தார். 1967 ஆம் ஆண்டில், *பினெல்லே தி பாரிசு* என்ற பிரெஞ்சு கலை விழாவால் பங்கேற்றார். அடுத்த ஆண்டு விசுவநாதன் பாரிசிலேயே வசித்து வருகிறார்.

## பணிகள்
விசுவநாதன் பல சர்வதேச மற்றும் தேசிய கலை விழாக்களில் பங்கேற்றுள்ளார். இதில் *பினெல்லே தி பாரிசு* மற்றும் லியுப்லியானாவிலுள்ள சர்வதேச கலைக் காட்சியகம், *வேத் அவேன்*, *ஆர்ஹஸ், தி பிரான்ஸ்*, *இசுடிக் கார்ல்சன் கலைக்கூடம்*, *ஹோகனாஸ்*, *சென்டர் ஜார்ஜஸ் போம்பிடோ*, புது தில்லி, வதேரா கலைக்கூடம், புது தில்லி தேசிய நவீன கலைக்கூடம் போன்ற பல கலைக்கூடங்கள் இவரது தனிநபர் ஓவியங்களை காட்சிப் படுத்தியுள்ளன. பின்னர், 2019-இல் நடைபெற்ற சமகால கலையின் சர்வதேச கண்காட்சியில் 'கேரளாவிற்கான கலை எழுச்சிகள் எனும் தலைப்பில் ஓவியங்களை காட்சிப்படுத்தினார்.  2018 கேரள வெள்ளத்தை அடுத்து கேரள அரசு மேற்கொண்ட புனரமைப்பு நடவடிக்கைகளுக்கான நிதி திரட்டுவதற்காக தனது ஓவியங்களை ஏலம் விடும் முயற்சியிலும் ஈடுபட்டார். விசுவநதன் சில படங்களையும் இயக்கியுள்ளார். அவற்றில் 5 படங்களைக் கொண்ட "தி பஞ்ச பூதா" என்ற தொடரும் "கங்கா" மற்றும் "பேக் டு எலிமென்ட்ஸ்" என்ற தொடரும் அடங்கும்.

## விருதுகள் மற்றும் கௌரவங்கள்
1986 ஆம் ஆண்டில் புளோரன்சில் நடைபெற்ற தி போப்போலி விழாவில் சிறந்த ஆவணப்படத்திற்கான விருதை விசுவநாதன் பெற்றார். கேரள லலிதகலா அகாடமி இவருக்கு 2008 ஆம் ஆண்டில் கே. சி. எஸ். பணிக்கர் விருதை வழங்கியது. 2005 ஆம் ஆண்டில் பிரெஞ்சு அரசாங்கம், கடிதங்களுக்கான செவாலியே விருதை இவருக்கு  வழங்கியது. https://bangaloremirror.indiatimes.com/entertainment/lounge/art-between-home-away/articleshow/29454303.cms 2018 இல் ராஜா ரவி வர்மா விருது கிடைத்தது.

## மேற்கோள்கள்

## வெளி இணைப்புகள்
* 
* 
* 

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:மலையாள மக்கள்
பகுப்பு:இந்தியத் திரைப்பட தயாரிப்பாளர்கள்
வெ. விசுவநாதன்

**வெங்கட விசுவநாதன்** (*Venkata Viswanathan*) (25 ஜனவரி 1909 -16 ஜனவரி 1987) ஓர் இந்திய இந்தியக் குடிமைப் பணி அதிகாரி ஆவார். இவர் பல மாநிலங்களில் ஆளுநராகப் பணியாற்றியுள்ளார். 1950 முதல் 1952 வரை போபாலின் தலைமை ஆணையராகவும், 1964 முதல் 1966 வரை தில்லியின் தலைமை ஆணையராகவும் இருந்துள்ளார். 26 பிப்ரவரி 1966 முதல் 6 மே 1967 வரை இமாச்சலப் பிரதேசத்தின் துணைநிலை ஆளுநராகவும், 1967 மே 15 முதல் 1973 மார்ச் 31 வரை கேரள ஆளுநராகவும் பணியாற்றியுள்ளார்.

விசுவநாதன் கேரளாவின் பாலக்காடு மாவட்டத்திலுள்ள திரிக்கடரி என்னும் ஊரைச் சேர்ந்தவர். கேரளாவின் ஆளுநராக நியமிக்கப்பட்ட முதல் மலையாளியாக இவர் இருந்தார். இந்தியாவில் அதே மாநிலத்தைச் சேர்ந்த ஒருவரை அவரது சொந்த மாநிலத்தின் ஆளுநராக நியமிக்கக் கூடாது என்ற மரபு உள்ளது. 1930 ஆம் ஆண்டில் இந்தியக் குடிமைப் பணியில் சேருவதற்கு முன்பு பெங்களூர் மத்தியக் கல்லூரி, இலண்டன் பல்கலைக்கழகக் கல்லூரி, ஆக்சுபோர்டின் பாலியோல் கல்லூரி ஆகியவற்றில் படித்தார்.

விசுவநாதன் 'டெல்லியின் கண்கள் மற்றும் காதுகள்' என்ற பெயரைக் கொண்டிருந்தார். பெரும்பாலும் பொதுவுடைமை எதிர்ப்புக் கொள்கையைக் கொண்டிருந்தார். அப்போதைய முதலமைச்சர் ஈ. எம். எஸ். நம்பூதிரிபாடுடன் இவர் தொடர்ந்து மோதலில் ஈடுபட்டு வந்தார், ஒரு முறை கேரளச் சட்டப்பேரவையில் தனது சொந்த உரையை படித்து அரசியலமைப்பு நெருக்கடியை உருவாக்கினார். அப்போதைய அரசாங்கம் இவரது வரைவை நிராகரித்து, அரசாங்கம் தயாரித்த உரையைத்தான் இவர் படிக்க வேண்டும் என்று வலியுறுத்தியது. பின்னர், ஆளுநர் விசுவநாதன் இந்தக் கோரிக்கையை நிறைவேற்றினார். 1968 செப்டம்பரில், ஈ. எம். எஸ்ஸை முதலமைச்சர் பதவியிலிருந்து விலகும் முயற்சிகளை மேற்கொண்டார்.

இவரது பதவிக்காலத்தில், ஈ. எம். எஸ் நம்பூதிரிப்பாடும், செ. அச்சுத மேனனும் முதலமைச்சர்களாக இருந்தனர். மாநில ஆளுநர்களின் விதிமுறைகள், செயல்பாடுகள் மற்றும் அதிகாரங்களை ஆராய இந்தியக் குடியரசுத் தலைவர் வி. வி. கிரியால் அமைக்கப்பட்ட ஐந்து உறுப்பினர்களைக் கொண்ட ஆளுநர்கள் குழுவில் ஒரு பகுதியாகவும் இருந்தார்.

## மேற்கோள்கள்

பகுப்பு:இமாச்சலப் பிரதேச ஆளுநர்கள்
பகுப்பு:1987 இறப்புகள்
பகுப்பு:1909 பிறப்புகள்
பகுப்பு:பாலக்காடு மாவட்ட மக்கள்
பகுப்பு:கேரள ஆளுநர்கள்
சிறுபுலியூர்

**சிறுபுலியூர்** என்ற **திருச்சிறுபுலியூர்** புறநகர்ப் பகுதியானது, இந்தியாவில் தமிழ்நாடு மாநிலத்தின் திருவாரூர் மாவட்டத்திலுள்ளது.
## அமைவிடம்
சிறுபுலியூர், கடல் மட்டத்திலிருந்து சுமார் 24.09 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## சமயம்
### இந்துக் கோயில்கள்
சிறுபுலியூரில், மார்க்கபந்தீசுவரர் கோயில் என்ற சிவன் கோயில் ஒன்றும், தலசயனப் பெருமாள் கோயில் என்ற பெருமாள் கோயில் ஒன்றும் அமைந்துள்ளன.

## அரசியல்
சிறுபுலியூர் பகுதியானது, நன்னிலம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:திருவாரூர் மாவட்டத்திலுள்ள ஊர்களும் நகரங்களும்
சாயாங்தாசோ சட்டமன்றத் தொகுதி

**சாயாங்தாசோ சட்டமன்றத் தொகுதி** *(Chayangtajo Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது கிழக்கு காமெங் மாவட்டத்தில் அமைந்துள்ளது. சாயாங்தாசோ, மேற்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
ஓல்மியம் ஆக்சிகுளோரைடு

**ஓல்மியம் ஆக்சிகுளோரைடு** (*Holmium oxychloride*) என்பது HoOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது. ஓல்மியம் ஆக்சைடு புளோரைடு என்ற பெயராலும் அழைக்கப்படுகிறது.

## தயாரிப்பு
ஓல்மியம்(III) குளோரைடு படிகநீரேற்றை வெப்பச்சிதைவுக்கு உட்படுத்தினால் ஓல்மியம் ஆக்சிகுளோரைடு உருவாகும்.

::HoCl3*6H2O -> HoOCl + 2HCl + 5H2O

## இயற்பியல் பண்புகள்
*P*4*nmm* என்ற இடக்குழுவில் நாற்கோணப் படிகத் திட்டத்தில் ஓல்மியம் ஆக்சிகுளோரைடு  படிகமாகிறது.

## மேற்கோள்கள்

பகுப்பு:ஓல்மியம் சேர்மங்கள்
பகுப்பு:ஆக்சி குளோரைடுகள்
களத்துப்பட்டி

**களத்துப்பட்டி** என்பது தமிழ்நாடு மாநிலத்தின் திண்டுக்கல் மாவட்டம், நத்தம் வட்டம், செந்துறை கிராமத்தின் அருகில் உள்ளது. இது செந்துறை ஊராட்சியுடன் இணைந்தது.  இவ்வூராட்சி ஒன்றியத்தில் 23 ஊராட்சி மன்றங்கள் உள்ளன.  அவற்றுள் பதினெட்டு ஊர்கள் ’பட்டி’ என்று பெயர் பெறுகின்றன.  இவை பதினெட்டுப்பட்டிக் கிராமங்கள் என்று அழைக்கப்படுகின்றன. அதில் ஒன்று இந்தக் களத்துப்பட்டி கிராமமாகும்.

## பதினெட்டு ஊர்கள் (பதினெட்டுப் பட்டிகள்)
#   வேலம்பட்டி
# உராளிபட்டி
# சிரங்காட்டுப்பட்டி
# களத்துப்பட்டி
# சமுத்திராப்பட்டி
# ரெட்டியபட்டி
# புன்னப்பட்டி
# பண்ணுவார்பட்டி
# குட்டுப்பட்டி
# குடகிபட்டி
# ஆவிச்சிபட்டி
# என். புதுப்பட்டி
# கருத்தநாயக்கன்பட்டி
# கோவில்பட்டி
# மல்லநாயக்கன்பட்டி
# பழனிபட்டி
# பெரியூர்பட்டி
# மணக்காட்டுப்பட்டி

## பெயர்க்காரணம்
‘களம்’ என்ற சொல் வேளாண்குடிகளுக்கான பணிமனை போன்ற இடமாகும். நெல் முதலான தானியக் கதிர்களைக் காய வைக்கவும், தூற்றவும், பக்குவப்படுத்தவும் இந்தக் களங்கள் பயன்பட்டன. இவ்வூரில் அத்தகைய களங்கள் நிறைய உண்டு. 

அதுபோலவே ‘பட்டி’ என்ற சொல் மேய்ச்சல் தொழிலை மேற்கொள்பவர்கள் தங்களின் ஆடு, மாடுகளைப் பாதுகாக்கும் இடத்தைக் குறிப்பதாகும். இவ்வூரில் பட்டிகளும் நிறைய உண்டு. 

ஆதலால் வேளாண்மையும் ஆநிரை மேய்த்தலும் ஆகிய இருதொழில்களைக் குறிக்கும் சொல்லாக இவ்வூருக்குக் களத்துப்பட்டி என்ற பெயர் அமைந்தது. 

## ஊரின் சிறப்புகள்
களத்துப்பட்டி மேற்குத் தொடர்ச்சிமலையின் எல்லைப் பகுதியில் அமைந்துள்ளது. இந்த ஊரில் இருந்து இரண்டு கல் தொலைவில் மலைப்பகுதி தொடங்குகிறது. இந்த மலையுச்சியில் அருள்மிகு முடிமலையாண்டவர் திருக்கோயில் அமைந்துள்ளது. இக்கோயிலுக்குச் செல்வதற்குக் காட்டு வழியான ஒற்றையடிப் பாதையே உள்ளது.

இந்தக் கோயிலில் வழிபாடு செய்வதற்காக ஆண்டுக்கு ஒருமுறை பக்தர்கள் வருகின்றனர். அதிலும் குறிப்பாக ஆடி மாதத்தில் வழிபாடு செய்வது சிறப்பு என்பது அவர்களின் நம்பிக்கை. 1.  ஆடி முதல் நாள், 2. ஆடி பதினெட்டாம் நாள், 3. ஆடி நிறைவு நாள் ஆகிய ஆடி மாதத்தின் முக்கிய நாட்களில் இங்கு சிறப்பு வழிபாடுகள் நடைபெறுகின்றன. இந்த மலைக்குப் பூப்பெய்திய பெண்கள் யாரும் செல்வதில்லை. இது ஒரு வழக்கமாகவே பின்பற்றப்பட்டு வருகிறது.

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
எர்பியம் ஆக்சிபுளோரைடு

**எர்பியம் ஆக்சிபுளோரைடு** (*Erbium oxyfluoride*) என்பது  ErOF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது. எர்பியம் ஆக்சைடு புளோரைடு என்ற பெயராலும் அழைக்கப்படுகிறது.

## இயற்பியல் பண்புகள்
எர்பியம் ஆக்சிபுளோரைடு சேர்மம் செஞ்சாய்சதுரம், சாய்சதுரபிழம்புரு வகை கட்டமைப்புகளின் படிகங்களாக உருவாகிறது. 600 °செல்சியசு வெப்பநிலையில் O-ErOFஅமைப்பிலிருந்து R-ErOFஎன்ற அமைப்புக்கு  மாற்ற முடியாத கட்ட மாற்றம் காணப்பட்டது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:ஆக்சிபுளோரைடுகள்
ஓல்மியம் ஆக்சிபுளோரைடு

**ஓல்மியம் ஆக்சிபுளோரைடு** (*Holmium oxyfluoride*) என்பது  HoOFஎன்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது. ஓல்மியம் ஆக்சைடு புளோரைடு என்ற பெயராலும் அழைக்கப்படுகிறது.

## தயாரிப்பு
திரவ நிலையில் அடுக்கு Ho2(OH)5NO3சேர்மம் மற்றும் NH4F ஆகியவற்றை வேதிவினையில் ஈடுபடச் செய்து கிடைக்கும் Ho(OH)2F சேர்மத்தை காற்றில்லா வெப்பமூட்டலுக்கு உட்படுத்தினால் ஓல்மியம் ஆக்சிபுளோரைடைத் தயாரிக்கலாம்.

## இயற்பியல் பண்புகள்
*R**m* என்ற இடக்குழுவில் இட்ரியம் ஆக்சிபுளோரைடு வகை படிகமாக அறுகோணப் படிகமாக ஓல்மியம் ஆக்சிபுளோரைடு படிகமாகும்.

## மேற்கோள்கள்

பகுப்பு:ஓல்மியம் சேர்மங்கள்
பகுப்பு:ஆக்சிபுளோரைடுகள்
நியோடிமியம் ஆக்சிகுளோரைடு

**நியோடிமியம் ஆக்சிகுளோரைடு** (*Neodymium oxychloride*) என்பது  NdOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது. நியோடிமியம் ஆக்சைடு குளோரைடு என்ற பெயராலும் அழைக்கப்படுகிறது.

## தயாரிப்பு
நியோடிமியம்(III) ஆக்சைடுடன் (Nd2O3) கால்சியம் குளோரைடு (CaCl2) சேர்த்து வினைபுரியச் செய்தால் நியோடிமியம் ஆக்சிகுளோரைடு உருவாகும்.

::Nd2O3 + CaCl2 -> 2NdOCl + CaO

## இயற்பியல் பண்புகள்
*P*4/*nmm* என்ற இடக்குழுவில் நாற்கோணப் படிகத் திட்டத்தில் நியோடிமியம் ஆக்சிகுளோரைடு படிகமாகிறது. 

இச்சேர்மம் பாரா காந்த உணர்திறன் மற்றும் கட்டமைப்பு நிலைத்தன்மையை வெளிப்படுத்துகிறது.

## வேதிப் பண்புகள்
உயர் வெப்பநிலை மின்னாற்பகுப்பு மூலம், குறிப்பாக FFC (பிரே-பார்திங்-சென்) செயல்முறைக்குள், நியோடிமியம் ஆக்சிகுளோரைடை உலோக நியோடிமியமாகக் குறைக்க முடியும்.

::NdOCl + 1.5Ca → Nd + CaO + 0.5CaCl2

## பயன்கள்
உலோக நியோடிமியத்தைப் பிரித்தெடுப்பதற்கான ஒரு எதிர்மின்வாய்ப் பொருளாக நியோடிமியம் ஆக்சிகுளோரைடு ஆய்வு செய்யப்பட்டுள்ளது.

## மேற்கோள்கள்

பகுப்பு:நியோடிமியம் சேர்மங்கள்
பகுப்பு:ஆக்சி குளோரைடுகள்
இலந்தனம் ஆக்சிகுளோரைடு

**இலந்தனம் ஆக்சிகுளோரைடு** (*Lanthanum oxychloride*) என்பது  LaOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது. இலந்தனம் ஆக்சைடு குளோரைடு என்ற பெயராலும் அழைக்கப்படுகிறது.

## தயாரிப்பு
இலந்தனம் ஆக்சைடை ஐதரோகுளோரிக் அமிலத்தில் கரைத்து அதிலுள்ள தண்ணீரை ஆவியாக்கி, பின்னர் வீழ்படிவை சூடாக்குவதன் மூலம் இலந்தனம் ஆக்சிகுளோரைடைத் தயாரிக்கமுடியும். 

இலந்தனம்(III) குளோரைடு சேர்மத்தை தண்ணீருடன் வினைபுரியச் செய்தாலும் இலந்தனம் ஆக்சிகுளோரைடு உருவாகும்.:

:: LaCl3 + H2O -> LaOCl + 2HCl

## இயற்பியல் பண்புகள்
*P*4/*nmm* என்ற இடக்குழுவில் நாற்கோணப் படிகத் திட்டத்தில் நியோடிமியம் ஆக்சிகுளோரைடு படிகமாகிறது.

நிலையான காற்றில் 700 பாகை செல்சியசு வெப்பநிலையில் இலந்தனம் ஆக்சிகுளோரைடு சிதைந்து இலந்தனம் ஆக்சைடாக மாறுகிறது.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:ஆக்சி குளோரைடுகள்
புளுட்டோனியம் ஆக்சியயோடைடு

**புளுட்டோனியம் ஆக்சியயோடைடு** (*Plutonium oxyiodide*) என்பது  PuOI என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியம், ஆக்சிசன், அயோடின் ஆகிய தனிமங்கள் சேர்ந்து இச்சேர்மம் உருவாகிறது. புளுட்டோனியம் ஆக்சைடு அயோடைடு என்ற பெயராலும் அழைக்கப்படுகிறது.

## தயாரிப்பு
புளுட்டோனியம்(IV) ஆக்சைடுடன் ஐதரசன் அயோடைடைச் சேர்த்து வினைபுரியச் செய்தால்  புளுட்டோனியம் ஆக்சியயோடைடு உற்பத்தியாகிறது:

::PuO2 + ½H2 + HI -> PuOI + H2O 

சூடான புளுட்டோனியம்(IV) ஆக்சைடு வழியாக ஐதரசன் அயோடைடை செலுத்துவதன் மூலமும் இது தயாரிக்கப்படுகிறது:

::2PuO2 + 4HI -> 2PuOI + 2H2O + I2  
## இயற்பியல் பண்புகள்
*P*4/*nmm* என்ற இடக்குழுவில் நாற்கோணப் படிகத் திட்டத்தில் புளுட்டோனியம் ஆக்சியயோடைடு  பிரகாசமான  பச்சை நிறப் படிகங்களாகப் படிகமாகிறது.

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சியயோடைடுகள்
பெரிய மரமூஞ்சூறு

**பெரிய மரமூஞ்சூறு** (***துபையா தானா***) என்பது துபாயிடே பேரினத்தினைச் சார்ந்த ஒரு மரமூஞ்சூறு சிற்றினமாகும். இது சுமாத்திரா, சுமாத்திரா தீவின் அருகிலுள்ள சிறிய தீவுகள், போர்னியோவின் தாழ்நிலங்கள் உள்ளிட்ட மலைப்பகுதிகளில் வாழ்கிறது.

## வாழிடம்
பெரிய மரமூஞ்சூறு அனைத்து மரமூஞ்சூறு இனங்களிலும் மிகவும் பிரதானமாக நிலப்பரப்பில் வாழ்கின்றன. இவை பொதுவாக காடுகளில் தரைப்பகுதியில் காணப்படும். இவை இவற்றின் உணவு தேடலுக்கான முதன்மை இடமாகும். இருப்பினும் இவை தங்கள் நேரத்தின் ஒரு பகுதியை மரங்களில் செலவிடுகின்றன. கள அவதானிப்புகளும் அவற்றின் உருவவியல் பண்புகளின் அடிப்படையிலும் *து. டானா* முக்கியமாக நிலப்பரப்பில் வாழும் விலங்கு என்று விவரிக்கப்பட்டுள்ளது. பெரிய மரமூஞ்சூறு முதன்மையாக வெப்பமண்டல மழைக்காடுகளில் மிகுதியாக வாழ்கின்றன. ஆனால் சதுப்பு நிலக் காடுகளிலும், இரண்டாம் நிலை வளர்ச்சி காடுகளிலும் காணப்படுகின்றன. *து. டானா*வினை பளிங்குப் பூனை, சிறுத்தை, படைச்சிறுத்தை போன்ற பல சாத்தியமான விலங்குகள் வேட்டையாடுகின்றன.

பெரிய மரமூஞ்சூறு விதைகளைப் பரப்புவதன் மூலம் iவற்றின் தாழ்நில மழைக்காடு சுற்றுச்சூழல் அமைப்பைப் பராமரிக்க பங்களிக்கின்றன.

## விளக்கம்
*துபையா டானா* பொதுவான மரமூஞ்சூறுவினை (*டா. கிளிசு*) விடச் சற்று பெரியது. பின்புற உரோமம் சிவப்பு பழுப்பு நிறத்தில் உள்ளது. பின்புறம் கிட்டத்தட்ட கருப்பு நிறத்தில் நிழலாடுகிறது. கழுத்தில் பாதி முதல் மூன்றில் இரண்டு பங்கு வரை பின்புறம் கீழே ஒரு கருப்பு பட்டை காணப்படும். இது இருண்ட பின்புற ரோமத்தில் மறைந்து காணப்படும்.

இந்த சிற்றினத்தின் உடல் அளவு அளவீடுகள்:

* தலை மற்றும் உடல்: 
* வால்: 
* பின் கால்: 
* எடை: 

மூக்கு நீளமானது: கண்ணின் மையத்திலிருந்து முகவாய் நுனி வரையிலான தூரம்  மேல்.

*துபையா டானா* நன்கு உணர்திறன் வாய்ந்தது. கேட்கும் திறனும் கொண்டது. பெரிய கண்களும் உள்ளன. இவை கூர்மையான இரவுப் பார்வையைக் கொடுக்கின்றன. ஆனால் பகல் பார்வை குறைவாக உள்ளது. 

## உணவு
*துபையா டானாவின்* உணவில் மண்புழுக்கள், மரவட்டை, வண்டு போன்ற கணுக்காலிகள் உள்ளன. மேலும் சில பழங்களும் உண்ணப்படும் உணவாக உள்ளன. குறைவான விரும்பத்தக்க கணுக்காலிகளில் எறும்புகள், வண்டுகள், சிலந்திகள், கரப்பான் பூச்சிகள், கிரிக்கெட்டுகள் அடங்கும்.

## இனப்பெருக்கம்
ஆண் மற்றும் பெண் இருவருக்கும் இனப்பெருக்க முதிர்ச்சியின் சராசரி வயது சுமார் ஒரு வருடம் ஆகும். பெண் எப்போதும் இரண்டு முதிர்வடைந்த குட்டிகளைப் பெற்றெடுக்கிறது. தரம் குறைந்த பிரதேசங்களில் அல்லது வள பற்றாக்குறை காலங்களில் பெண்களின் கருவுறுதல் குறைகிறது.

## மேற்கோள்கள்

பகுப்பு:மூஞ்சூறு
படின் மாவட்டம்

**படின் மாவட்டம்** (*Badin District*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் தெற்கில் அமைந்த படின் மாவட்டத்தின் நிர்வாகத் தலைமையிடம் படின் நகரம் ஆகும். படின் நகரமானது, மாகாணத் தலைநகரான கராச்சிக்கு தென்கிழக்கே 213 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தெற்கே 1,379. கிலோமீட்டர் தொலைவில் அமைந்துள்ளது. இம்மாவட்டம் ஐதராபாத் கோட்டத்தில் உள்ளது.
## மாவட்ட எல்லைகள்
படின் மாவட்டத்தின் வடக்கே தண்டோ அல்லாயார் மாவட்டம், வடமேற்கே ஐதராபாத் மாவட்டம், கிழக்கே மிர்பூர் காஸ் மாவட்டம் & தார்பார்க்கர் மாவட்டம், தெற்கே இந்தியாவின் கச்சு மாவட்டம் எல்லைகளாக அமைந்துள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 397,892 குடியிருப்புகள் கொண்ட  இம்மாவட்ட மக்கள் தொகை 19,47,081 ஆகும்.. பாலின விகிதம் 100 பெண்களுக்கு 108.42ஆண்கள் வீதம் உள்ளனர். இதன் சராசரி எழுத்தறிவு 36.65% ஆகும். இதன் மக்கள்தொகையில் 10 வயதிற்குட்பட்ட குழந்தைகள் 625,549 (32.16%) ஆக உள்ளனர்.நகர்புறங்களில்  429,849 (22.08%) மக்கள் வாழ்கின்றனர்.

### சமயம்
இம்மாவட்டத்தில் இசுலாம் சமயத்தை 74.45% மக்களும், இந்து சமயத்தை 25.11% மக்களும் மற்றும் பிற சமயங்களை 0.44% மக்களும் பின்பற்றுகின்றனர்.
### மொழி
இம்மாவட்டத்தில் சிந்தி மொழியை 93.85% மக்களும், பஞ்சாபி மொழியை 2.75% மக்களும், இந்த்கோ மொழியை 1.11% மக்களும் மற்றும் பிற மொழிகளை 2.29% மக்கள் தாய் மொழியில் பேசுகின்றனர்.

## மாவட்ட நிர்வாகம்

இம்மாவட்டம் 5 வருவாய் வட்டங்களையும்,, 49  ஒன்றியக் குழுக்களையும் கொண்டுள்ளது.

## கல்வி
* சிந்து பல்கலைக்கழகம், படின் வளாகம் 
* படின் இராணுவக் கல்லூரி
* அரசு இசுலாமியப் பட்டப்படிப்பு கல்லூரி 
* அரசு மகளிர் கல்லூரி
* பாகிஸ்தான் அரசு கல்லூரி, படின்
* இராணுவப் பொதுப்பள்ளி, படின்
## பொருளாதாரம்
இம்மாவட்ட மக்களில் ஏறத்தாழ 78% பேர் கிராமப்புறங்களில் வாழ்கின்றனர். கால்நடை வளர்த்தலே வாழ்வாதாரமாக உள்ளது. சிந்து ஆற்றின் பாசானக் கால்வாய்கள் இம்மாவட்டத்தின் வழியாகச் செல்வதால் கரும்பு, நெல், கோதுமை, சூரியகாந்தி எண்ணெய் வித்துக்கள் மற்றும் தக்காளி அதிகம் பயிரிடப்படுகிறது. இம்மாவட்டத்தில் 6 கரும்பாலைகளும், 30 அரிசி ஆலைகளும் உள்ளது. மேலும் பாகிஸ்தான் உற்பத்தி செய்யப்படும் கச்சா பெட்ரோலிய எண்ணையில் 50% இம்மாவட்டத்தில் உற்பத்தி செய்யப்படுகிறது.
### படின் நிலக்கரி வயல்கள்
படின் மாவட்டத்தில் 1,110 சதுர கிலோ மீட்டர் பரப்பளவில் ஏறத்தாழ 1.358 பில்லியன் மெட்ரிக் டன்  நிலக்கரி இருப்பு உள்ளது. 
## தொடருந்து
படின் நகர தொடருந்து நிலையத்திலிருந்து கோட்டத் தலைநகரான  ஐதராபாத்திற்கு நேரடி தொடருந்து வசதிகள் உள்ளது.
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
நரோன் நவரா

**நரோன் நவரா** *(NARON NAVARA)* என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் ஒரு பாரம்பரிய நெல் வகையாகும். சோறு, சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகம், வெள்ளை கோடுகளுடன் கருப்பு நிறத்தில் வெள்ளை முடிகள் இருப்பதால் *(அதனால்தான் நரோன் நவரா என்ற பெயர் வந்தது.)* தானியம், சாம்பல் நிறத்திலும், அரிசி, செந்நிறத்திலும் தடித்தும் காணப்படுகிறது. மேலும் மலையக நெல் வகையான இது, கண்ணூர்  மாவட்டப் பகுதிகளில் பயிரிடப்படுகிறது.

மிகக் குறுகிய கால சாகுபடி செய்யும் அளவில் அறுவடைக்கு தயாராகும் இந்த நெல் வகை, **90 - 105** நாட்களில் முதிர்வடைவதாக கூறப்படுகிறது. மேலும் **4.5** அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் **800** கிலோ வரை உற்பத்தித் திறன் கொண்டதாகவும் கூறப்படுகிறது. 

## இவற்றையும் காண்க
* கருத்த நவரா
* நவரா அரிசி
* பரம்பன் நவரா

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
முதன்மை வட்டி விகிதம்

**முதன்மை வட்டி விகிதம் ( Prime Rate )** என்பது வங்கிகள் நம்பத்தகுந்த நுகர்வோருக்கும் நிறுவனங்களுக்கும் கடன் வழங்கும் போது பயன்படுத்தப்படும் அடிப்படை வட்டி விகிதமாகும். இது பொதுவாக வங்கிகளின் மிகச்சிறந்த வாடிக்கையாளர்களுக்காக வழங்கப்படும் குறைந்த வட்டி விகிதமாகும். முதன்மை வட்டி விகிதம் பல்வேறு கடன்கள் மற்றும் நிதி உத்தியோகபூர்வ ஒப்பந்தங்களில் அடிப்படை அளவுகோலாக பயன்படுத்தப்படுகிறது.

இந்த வட்டி விகிதம், மத்திய வங்கி நிர்ணயிக்கும் குறுகியகால வட்டி விகிதத்தைக் கொண்டு நிர்ணயிக்கப்படுகிறது. பெரும்பாலும் அமெரிக்காவில், மத்திய வங்கியான கூட்டாட்சி நடுவண் வங்கி குறுகியகால வட்டி விகிதத்தை உயர்த்தும் போது, முதன்மை வட்டி விகிதமும் அதனுடன் கூடுகிறது. இது வங்கிகளுக்கு இடையே பணம் கடன் வாங்கும் செலவைக் காட்டும் விகிதமானது. அந்த விகிதம் உயர்ந்தால், வங்கிகளும் கடன் தரும் விகிதங்களை உயர்த்தும்.

முதன்மை வட்டி விகிதம் பல வகை கடன்களின் வட்டி நிலைகளை பாதிக்கக்கூடியது. எடுத்துக்காட்டாக வீட்டு கடன்கள், காப்புறுதி, வணிகக் கடன்கள் மற்றும் நுகர்வோர் கடன்கள் ஆகியவற்றின் வட்டி விகிதங்கள், இந்த முதன்மை வட்டி விகிதத்தை அடிப்படையாகக் கொண்டு நிர்ணயிக்கப்படுகின்றன. இது நிதி சந்தையின் நிலையை பிரதிபலிக்கும் ஒரு குறியீடாகவும் பார்க்கப்படுகிறது.

பல நாடுகளில், முதன்மை வட்டி விகிதத்தை தனித்தனியான பெரிய வங்கிகள் நிர்ணயிக்கின்றன. சில நாடுகளில், மத்திய வங்கியே நேரடியாக இந்த விகிதத்தை நிர்ணயிக்கலாம். பல வங்கிகள் ஒரே மாதிரியான விகிதத்தை பின்பற்றுவதால், ஒரு நாட்டுக்குள் பொதுவான ஒரு முதன்மை வட்டி விகிதம் நிலவுகிறது.

இந்த விகிதம் நேரடி கடன்களுக்கு மட்டுமல்லாது, மாறும் வட்டியுள்ள கடன்களுக்கும் நேரடியாக தாக்கத்தை ஏற்படுத்தும். வட்டியளவுகள் அதிகரிக்கும்போது கடன் சுமை அதிகமாகும், அதனால் முதலீடுகள் குறையும். மறுபுறம், வட்டியளவுகள் குறையும்போது கடன்கள் மலிவாகிவிடும். இதனால் முதலீடு மற்றும் செலவுகள் அதிகரிக்கும்.

## மேற்கோள்கள்

பகுப்பு:பொருளியல்
பிரசியோடைமியம் ஆக்சியயோடைடு

**பிரசியோடைமியம் ஆக்சியயோடைடு** (*Praseodymium oxyiodide*) என்பது PrOI என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம், ஆக்சிசன், அயோடின் ஆகிய தனிமங்கள் சேர்ந்து இச்சேர்மம் உருவாகிறது. பிரசியோடைமியம் ஆக்சைடு அயோடைடு என்ற பெயராலும் அழைக்கப்படுகிறது.

## தயாரிப்பு
கட்டுப்படுத்தப்பட்ட பகுதி அழுத்தத்தில் பிரசியோடைமியம்(III) அயோடைடு (PrI3) சேர்மத்துடன்  ஆக்சிசனை வினைபுரியச் செய்வதன் மூலம் PrOI சேர்மத்தை தயாரிக்கமுடியும். 

மாற்றாக, ஈரப்பதத்தின் முன்னிலையில் பிரசியோடைமியம் ஈரயோடைடு சிதைவடைந்து பிரசியோடைமியம் ஆக்சியயோடைடு உருவாகும். அல்லது பிரசியோடைமியம்(III) அயோடைடுடன் பிரசியோடைமியம்(III) ஆக்சைடு வினைபுரிந்தாலும் இச்சேர்மம் உருவாகும்.

::2 PrI2 + 2 H2O → 2 PrOI + H2↑ + 2 HI

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:ஆக்சியயோடைடுகள்
சுஜாவால் மாவட்டம்

**சூஜாவால் மாவட்டம்** (*Sujawal District*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் தென் கோடியில் அமைந்த சூஜாவால் மாவட்டத்தின் நிர்வாகத் தலைமையிடம் சூஜாவால் நகரம் ஆகும். சூஜாவால் நகரமானது, மாகாணத் தலைநகரான கராச்சிக்கு தென்கிழக்கே 130.3  கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தெற்கே  1,385.8 கிலோமீட்டர் தொலைவிலும் அமைந்துள்ளது. இம்மாவட்டம் 12 அக்டோபர் 2013 அன்று நிறுவப்பட்டது.
## புவியியல்
சிந்து மாகாணத்தின் தென்கோடியில் அமைந்த சூஜாவால் மாவட்டத்தின் தெற்கில் அரபுக் கடல் உள்ளது. சிந்து ஆறு சூஜாவால் மாவட்டத்தையும், தட்டா மாவட்டத்தையும் பிரிக்கிறது. 
## அரசியல்
இம்மாவட்டம் சிந்து மாகாணச் சட்டமன்றத்திற்கு 2 தொகுதிகளையும், பாகிஸ்தன் நாடாளுமன்றத்திற்கு 1 தொகுதியும் கொண்டுள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 158,854 குடியிருப்புகள் கொண்ட  இம்மாவட்ட மக்கள் தொகை 839,292 ஆகும். பாலின விகிதம் 100 பெண்களுக்கு 108.71 ஆண்கள் வீதம் உள்ளனர். இதன் சராசரி எழுத்தறிவு 27.02% ஆகும்.
 
இதன் மக்கள் தொகையில் 10 வயதிற்குட்பட்ட குழந்தைகள் 287,527 (34.26%) ஆக உள்ளனர்.நகர்புறங்களில்  88,847 (10.59%) மக்கள் வாழ்கின்றனர்.
### சமயம்
இம்மாவட்டத்தில் இசுலாம் சமயத்தை 97.07% மக்களும், இந்து சமயத்தை 2.65% மக்களும், பிற சமயங்களை 0.28% மக்களும் பின்பற்றுகின்றனர்.
### மொழி
இம்மாவட்டத்தில் சிந்தி மொழியை 99.40% மக்கள் தாய் மொழியாகப் பேசுகின்றனர்.

## மாவட்ட நிர்வாகம்
சூஜாவால் மாவட்டம் 5 வருவாய் வட்டங்களையும், ஒன்றியக் குழுக்களையும் கொண்டுள்ளது.

## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
டெர்பியம் ஆக்சிபுளோரைடு

**டெர்பியம் ஆக்சிபுளோரைடு** (*Terbium oxyfluoride*) என்பது  TbOFஎன்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது. டெர்பியம் ஆக்சைடு புளோரைடு என்ற பெயராலும் அழைக்கப்படுகிறது.

## தயாரிப்பு
டெர்பியம்(IV) புளோரைடு சேர்மத்துடன் நீரைச் சேர்த்து நீராற்பகுத்தல் வினைக்கு உட்படுத்தி டெர்பியம் ஆக்சிபுளோரைடு தயாரிக்கப்படுகிறது.

## இயற்பியல் பண்புகள்
டெர்பியம் ஆக்சிபுளோரைடு வெண்மை நிறத்தில் படிகத்திண்மமாக படிகமாகிறது. 

## பயன்கள்
டெர்பியம் ஆக்சிபுளோரைடு நானோ துகள்கள் அவற்றின் காந்த-ஒளியியல் பண்புகளுக்காக ஒருங்கிணைக்கப்பட்டு ஆய்வு செய்யப்பட்டுள்ளன.

## மேற்கோள்கள்

பகுப்பு:டெர்பியம் சேர்மங்கள்
பகுப்பு:ஆக்சிபுளோரைடுகள்
ந. சுப்பராயன்

**ந. சுப்பராயன்** (*N. Subbarayan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் அய்யம்பாளையம் கிராமத்தினைச் சேர்ந்தவர். ஆத்தூர் உயர்நிலைப் பள்ளியில் பள்ளிக் கல்வியினை பயின்றுள்ள சுப்பராயன், சிதம்பரம் அண்ணாமலைப் பல்கலைக்கழகத்தில் இளநிலை வணிகவியல் பட்டப்படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பனமரத்துப்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1933 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
தட்டா மாவட்டம்

**தட்டா மாவட்டம்** (*Thatta District*), பாக்கித்தான் நாட்டின் தெற்கில் உள்ள  சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் தென்மேற்கில் அமைந்த தட்டா மாவட்டத்தின் நிர்வாகத் தலைமையிடம் தட்டா நகரம் ஆகும். தட்டா நகரமானது, கோட்டத் தலைநகரான ஐதராபாத்திற்கு  தென்மேற்கே 101.6 கிலோமீட்டர் தொலைவிலும், மாகாணத் தலைநகரான கராச்சிக்கு கிழக்கே 102 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தெற்கே கிலோமீட்டர் தென்மேற்கே 1,362 தொலைவிலும் அமைந்துள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 206,202 குடியிருப்புகள் கொண்ட  இம்மாவட்ட மக்கள் தொகை 1,083,191  . பாலின விகிதம் 100 பெண்களுக்கு 105.18 ஆண்கள் வீதம் உள்ளனர். இதன் சராசரி எழுத்தறிவு 26.88%ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 346,721 (32.01%) ஆக உள்ளனர்.நகர்புறங்களில் 193,679 (17.88%) மக்கள் வசிக்கின்றனர்.

### சமயம்
இம்மாவட்டத்தில் இசுலாம் சமயத்தை 96.70% மக்களும்,  இந்து சமயத்தை 2.92% மக்களும், பிற சமயங்களை 038% மக்களும் பின்பற்றுகின்றனர்.
### மொழி
இம்மாவட்டத்தில் சிந்தி மொழியை  95.01% மக்களும், உருது மொழியை 1.26% மக்களும், பஷ்தூ மொழியை 1.12% மக்களும் பலூச்சி மொழியை 0.99% மக்களும் மற்றும் பிற மொழிகளை 1.62% மக்களும் பேசுகின்றனர்.
## மாவட்ட நிர்வாகம்
தட்டா மாவட்டம் 4 வருவாய் வட்டங்களைக் கொண்டுள்ளது.

## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
கா. சுப்ரவேலு

**கா. சுப்ரவேலு** (*K. Subravelu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் காத்திருப்பு கிராமத்தினைச் சேர்ந்தவர். மயிலாடுதுறை கூரைநாடு உயர்நிலைப் பள்ளியில் கல்வி பயின்றுள்ளார். இதன் பின்னர் சுப்ரவேலு, சிதம்பரம் அண்ணாமலைப் பல்கலைக்கழகத்தில் கல்லூரிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சீர்காழி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1932 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
சோடியம் பாலிசல்பைடு

**சோடியம் பாலிசல்பைடு** (*Sodium polysulfide*) என்பது Na2Sx என்ற பொது மூலக்கூற்று வாய்ப்பாட்டால் அடையாளப்படுத்தப்படும் கனிம வேதியியல் சேர்மங்களைக் குறிக்கும். இவ்வாய்ப்பாட்டிலுள்ள x இன் மதிப்பு 2 முதல் 5 வரை மாறுபடும்.  Sx2− என்பது பாலிசல்பைடு எதிர்மின் அயனியாகும். டைசல்பைடு (S22−), டிரைசல்பைடு (S32−), டெட்ராசல்பைடு (S42−), பெண்டாசல்பைடு (S52−) ஆகியவையும் பாலிசல்பைடு எதிர்மின் அயனிக்குள் அடக்கமாகும். கொள்கையளவில் சங்கிலி நீளம் அதிகமாக இருக்கும். ஆனால் நடைமுறையில் இல்லை. உப்புகள் அடர் சிவப்பு நிற திடப்பொருட்களாக உள்ளன. இவை தண்ணீரில் கரைந்து அதிக காரத்தன்மை மற்றும் அரிக்கும் கரைசல்களைக் கொடுக்கின்றன. காற்றில், இந்த உப்புகள் ஆக்சிசனேற்றம் அடைந்து, நீராற்பகுப்பு மூலம் ஐதரசன் சல்பைடை உருவாக்குகின்றன.

## கட்டமைப்பு
பாலிசல்பைடு எதிர்மின் அயனிகள் 2 Å நீளம் கொண்ட S---S பிணைப்பு தூரங்களைக் கொண்ட சங்கிலிகளை உருவாக்குகின்றன. சங்கிலிகள் சாய்ந்த அமைப்புகளை ஏற்றுக்கொள்கின்றன. திண்ம நிலையில், இந்த உப்புகள் சங்கிலிகளின் எதிர்மின் அயனி முனையங்களுடன் சோடியம் நேர்மின் அயனிகளுடன் வலுவான தொடர்புடன் அடர்த்தியான திண்மப் பொருள்களாகக் காணப்படுகின்றன.

## தயாரிப்பு
சோடியம் பாலிசல்பைடை சோடியம் சல்பைடு கரைசலில் கந்தகத்தைக் கரைப்பதன் மூலம் தயாரிக்கலாம். மாற்றாக, உயர்ந்த வெப்பநிலையில் கந்தகத்துடன் நீரிய சோடியம் ஐதராக்சைடை ஒடுக்க-ஏற்ற வேதிவினை மூலம் இவை உற்பத்தி செய்யப்படுகின்றன. இறுதியாக இவை சோடியத்துடன் தனிம கந்தகத்தை சேர்த்து ஒடுக்குவதன் மூலம் தோன்றுகின்றன. இவ்வினை பெரும்பாலும் நீரற்ற அம்மோனியாவில் நடத்தப்படும் ஒரு வினையாகும்.

## பயன்கள்
இந்த உப்புகள் பாலிசல்பைடு பலபடிகளின் உற்பத்தியிலும்,  வேதியியல் பூஞ்சைக் கொல்லியாகவும், செப்பு நகைகளில் கருமையாக்கும் முகவராகவும், பாலிசல்பைடு புரோமைடு மின்கலத்தில் ஓர் அங்கமாகவும், ஒளி வேதியியல் கரைசலில் அச்சு மையாகவும், தோல்களிலிருந்து முடியை அகற்ற தோல் பதனிடும் தொழிலிலும் பயன்படுத்தப்படுகின்றன.

## வினைகள்
சோடியம்-கந்தகம் மின்கலத்தில் பயன்படுத்தப்படும்போது, பாலிசல்பைடுகள் S-S பிணைப்புகளை உடைத்தும் உருவாக்கியும் குறைக்கும் சமமான பொருள்களை உறிஞ்சி வெளியிடுகின்றன. சோடியம் டெட்ராசல்பைடிற்கான ஒரு சிறந்த வினை கீழே காட்டப்பட்டுள்ளது:

:Na2S4 + 2 Na ⇌ 2 Na2S2

பின்வரும் சமன்பாட்டின்படி ஆல்க்கைலேற்றம் கரிம பாலிசல்பைடுகளைத் தருகிறது:
:Na2S4 + 2 RX → 2 NaX + R2S4

ஒரு கரிம ஈராலைடுடன் ஆல்கைலேற்றம், தயோகோல்கள் எனப்படும் பலபடிகளை உருவாக்குகிறது.

இந்த உப்புகளின் புரோட்டோனேற்றம் ஐதரசன் சல்பைடு மற்றும் தனிம கந்தகத்தை அளிக்கிறது. இது சோடியம் பெண்டாசல்பைடின் வினையால் விளக்கப்படுகிறது. 

:Na2S5 + 2 HCl → H2S + 4 S + 2 NaCl

## மேற்கோள்கள்

பகுப்பு:சோடியம் சேர்மங்கள்
பகுப்பு:பாலிசல்பைடுகள்
1,2,4-டைதையசோலிடின்-3,5-டையோன்

**1,2,4-டைதையசோலிடின்-3,5-டையோன்** (1,2,4-Dithiazolidine-3,5-dione) என்பது S2(CO)2NH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பல்லினவளையச் சேர்மமான இச்சேர்மத்தின் மூலக்கூற்றில் ஒரு டைசல்பைடும்  (-S-S-) ஓர் இமிடோ ((RC(O)]2NH) குழுவும் இடம்பெற்றுள்ளன.

எத்தில் தையோகார்பனேட்டு மற்றும் குளோரோகார்போனைல்சல்பீனைல் குளோரைடு ஆகியவற்றைச் சேர்த்து வினைபுரியச் செய்து உருவாகும் இடைநிலை வேதிப்பொருளை தொடர்ந்து சூடான ஐதரோகுளோரிக் அமிலத்துடன் சேர்த்து சூடுபடுத்துவதன் மூலம் 1,2,4-டைதயசோலிடின்-3,5-டையோன்  சேர்மம் தயாரிக்கப்படுகிறது.:

:2 ClSC(O)Cl +  C2H5OC(S)Cl ->  S2(CO)(COC2H5)N

:S2(CO)(COC2H5)N +  HCl  -> S2(CO)2NH +  C2H5Cl  

N-ஆல்கைலேற்றம் மூலம் N-பதிலீடு செய்யப்பட்ட வழிப்பெறுதிகளைத் தயாரிக்கலாம்:
::S2(CO)2NH + RX + (C2H5)3N → S2(CO)2NR + (C2H5)3NHCl

ஐதரசன் சல்பைடின் கட்டுப்படுத்தப்பட்ட வெளியீடு உட்பட பல உயிர்வேதியியல் சூழல்களில் இந்த சேர்மம் மதிப்பீடு செய்யப்பட்டுள்ளது.

## மேற்கோள்கள்


பகுப்பு:இமைடுகள்
பகுப்பு:டைசல்பைடுகள்
நாட்டிய சேதனா

**நாட்டிய சேதனா** (*Natya Chetana*) என்பது இந்தியாவின்  ஒடிசா மாநிலத்தில் புவனேசுவரத்தை தளமாகக் கொண்ட ஓர் இந்திய நாடகக் குழுவாகும். இக்குழு ஒடிசாவின் தலைநகர் புவனேசுவருக்கு அருகில் 'நாட்டிய கிராம்' என்ற நாடக கிராமத்தை உருவாக்கியுள்ளது. 

## வரலாறு
நாட்டிய சேதனாவை சுபோத் பட்நாயக்கு என்பவர் 1986ஆம் ஆண்டு நவம்பர் மாதம் 10 ஆம் தேதியன்று  உருவாக்கினார். இவரே இந்த நாடகக் குழுவின் நிறுவனரும் இயக்குனரும் ஆவார்.

## பெயர்க் காரணம்
'நாட்டிய சேதனா' என்ற சொல் இரண்டு சமசுகிருத சொற்களிலிருந்து உருவானதாகும். ஒன்று "நாட்டிய" என்றால் நாடகம் என்றும் மற்றொன்று 'சேதனா' என்றால் விழிப்புணர்வு என்றும் பொருள் ஆகும். எனவே 'நாட்டிய சேதனா' என்றால் 'விழிப்புணர்வுக்கான நாடகம்' என்று பொருள் கொள்ளலாம்.

## உறுப்பினர்கள்
நாட்டிய சேனா நாடகக் குழுவில் 18 ஆண்கள் மற்றும் 7 பெண்கள் என 25 உறுப்பினர்கள் உள்ளனர். குழுவை நிறுவிய இயக்குனர் சுபோத் பட்நாயக்கு வழிநடத்துகிறார். இந்தக் குழு பல்வேறு தேசிய மற்றும் சர்வதேச நாடக விழாக்களில் நிகழ்ச்சிகளை நடத்தியுள்ளது.

## சாதனைகள்
தேசிய நாடகப் பள்ளி, சங்கீத நாடக அகாடமி மற்றும் நந்திகர் போன்ற இந்தியாவின் அனைத்து முன்னணி நாடக அமைப்புகளும் 'நாட்டிய சேதனாவை' தாங்கள் ஏற்பாடு செய்யும் விழாக்களில் நிகழ்ச்சி நடத்த அழைத்துள்ளன. இயக்குனர் சுபோத் பட்நாயக்கு 1995ஆம் ஆண்டு முதல் ஒவ்வோர் ஆண்டும் உலகம் முழுவதும் நடைபெறும் உலக நாடக மாநாட்டில் நாட்டிய சேதனாவை பிரதிநிதித்துவப்படுத்தி வருகிறார்.

## மேற்கோள்கள்

## வெளி இணைப்புகள்
* 
* 

பகுப்பு:இந்திய நாடகத் துறை
ஈரைதராக்சியிருசல்பேன்

**ஈரைதராக்சியிருசல்பேன்** (Dihydroxydisulfane) என்பது H2O2S2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டை ஐதராக்சி டைசல்பேன், ஐப்போடைதையோனசு அமிலம் என்ற பெயர்களாலும் இச்சேர்மம் அழைக்கப்படுகிறது. கந்தகத்தின் இணைதிறன் 2 என்பதால் கந்தகம் +1 என்ற முறையான ஆக்சிசனேற்ற நிலையில் இருக்கக்கூடிய குறைக்கப்பட்ட கந்தக ஆக்சி அமிலமாக ஈரைதராக்சியிருசல்பேன் கருதப்படுகிறது. இதன் கட்டமைப்பு வாய்ப்பாடு HO−S−S−OH ஆகும். அனைத்து அணுக்களும் இங்கு ஒரு சங்கிலியில் அமைக்கப்பட்டுள்ளன. இச்சேர்மம் ஆற்றலில் குறைவாக உள்ள தயோகந்தச அமிலத்தின் ஒரு மாற்றியனாகும். HOS(=O)SH, HOS(=S)OH, மற்றும் HS(=O)2SH ஆகியவை இதர மாற்றியன்களாகும். இருகந்தக ஓராக்சைடு (S2O) ஓர் நீரிலியாகக் கருதப்படுகிறது. மற்ற குறைக்கப்பட்ட கந்தக அமிலங்களைப் போலல்லாமல், டைகுளோரோடைபுளோரோமெத்தேனில் −70 °செல்சியசு வெப்பநிலையில் ஐதரசன் சல்பைடுடன் கந்தக  டை ஆக்சைடை வினைபுரியச் செய்வதன் மூலம் தூய நிலையில் ஈரைதராக்சியிருசல்பேன் சேர்மத்தை உருவாக்க முடியும்.

:H2S + SO2 → H2S2O2

ஈரைதராக்சியிருசல்பேன் தயோகந்தச அமிலத்துடன் வேதிச்சமநிலையில் இருக்கும். 

இருமெத்தாக்சியிருசல்பேன், ஈரசிட்டோ இருசல்பைடு மற்றும் பிசு(டிரைபுளோரோ அசிட்டோ) டைசல்பைடு போன்ற கரிம வழிப்பெறுதிகளும் உள்ளன.

இதனுடைய இணை காரங்கள் டைசல்பேன்டையோலேட்டு  HS2O−2 மற்றும் ஐப்போடைதயோனைட்டு S2O2−2.

## பண்புகள்
கணக்கீடுகள் S−S பிணைப்பு நீளம் 2.013 Å, O−S பிணைப்பு நீளம் 1.645 Å, H−O பிணைப்பு நீளம் 0.943 Å என்று கணிக்கின்றன.

## தொடர்புடைய சேர்மங்கள்
தொடர்புடைய சேர்மங்களில் ஐசோஎலக்ட்ரானிக் பொருட்கள் ஐதரசன் டெட்ராக்சைடு HOOOOH, ஐதராக்சோடிரைசல்பேன் HOSSSH, HSOSSH மற்றும் டெட்ராசல்பேன் HSSSSH ஆகியவை சம எலக்ட்ரான் அமைப்புடைய தொடர்புடைய சேர்மங்களில் அடங்கும்.

## மேற்கோள்கள்

பகுப்பு:டைசல்பைடுகள்
பகுப்பு:கந்தக ஆக்சோ அமிலங்கள்
11-ஆவது அருணாச்சலப் பிரதேச சட்டப்பேரவை

**அருணாச்சலப் பிரதேசத்தின் பதினோராவது சட்டமன்றம்** 2024 அருணாச்சலப் பிரதேசத்தில் நடைபெற்ற சட்டமன்ற தேர்தலுக்குப் பிறகு அமைக்கப்பட்டது, இது 19 ஏப்ரல் 2024 அன்று முடிவடைந்தது.
## சட்டமன்ற உறுப்பினர்கள்

## மேற்கோள்கள்

பகுப்பு:இந்தியத் தேர்தல்கள்பகுப்பு:மாநிலங்களவைத் தேர்தல்கள்